આ અંગેનુ જાહેરનામું પણ બહાર પાડવામાં આવ્યું છે. જાહેરમાં ઢોરો દ્વારા કરાતી ગંદકીના કિસ્સામાં દંડનીય કાર્યવાહીની પણ જોગવાઈ છે. પરંતુ આ જાહેરનામું માત્ર ફાઈલમાં ધરબાઈને રહી ગયું છે. જેના કારણે શહેરમાં રખડતાં ઢોરોની સમસ્યાનો હલ થઈ શકતો નથી. બહારથી સ્થળાંતર કરીને આવેલા પશુમાલિકો સરકારની જ ખુલ્લી જગ્યાઓ પર ગેરકાયદે ધામા નાંખી દે છે. ભુતકાળમાં ૪૦ જેટલા પશુમાલિકોને માલઢોર સાથે ગાંધીનગરમાંથી તડીપાર તત્કાલીન એસડીએમ બી.કે.પટેલ દ્વારા કરવામાં આવ્યા હતા. પરંતુ તે પછી આવી ઐતિહાસિક કાર્યવાહી ક્યારેય વહીવટી તંત્ર દ્વારા થઈ નથી. જેના કારણે ગાંધીનગરમાં પાટનગનરી ગરીમા જળવાતી નથી. પશુમાલિકો બિન્દાસ્ત લીલો ઘાસચારો ચરાવવા માટે પોતાના માલઢોરોને ખુલ્લા મુકી દેતા ખચકાતા નથી.